 Xildhibaan Maxamed Wali Warsame Cali oo wareysi gaar ah siiyey Wargeyska Geeska Afrika ayaa sidoo kale Wasiirka Qorsheynta ku amaanay talaabadii dalka lagaga mustaafuriyey labadii shaqaale ee ka tirsanaa Hayadda DRC, ee ku xadgudbay Diinteena Islaamka, waxa kale oo uu ka hadlay abaarta iyo sicir bararka, ugu horeyna isagoo ka hadlaya muddo kordhinta ayaa yidhi Sabtida maanta marka la furo waa laga doodayaa, waxa la ogaanaya asbaabaha, Maskax Rag waa miyo afkood ee wixii ka soo baxa ayuu nidaamku noqonaya, laakiin waa loo talo badsanayaa, oo talo badsi badan baa la sameeynayaa, oo waxay wax ku xidhan yihiin baa la is weydiinaya, maxa abaarta ku xidhan, maxa Komishanka ku xidhan, Komishanku shaqada ay qabtaan ayey wax walba ku xidhan yihiin, dadka arintu ay ku xidhan tahay baanu wareysanaynaa, abaartuna dhinac bay ka sameeynaysaa, markaas marka dhinacyo badan wax ka eegno ayaa Goluhu goaan gaadhi doonaa. 